  Анжелика Тихонова корреспондент Ижкарысь Кузебай Герд нимо йӧскалык музейын Удмуртилэн кунлыкезлы 100 ар тырмонлы сӥзем чеберлыко киужъёсын «Память народа» элькун адӟытон ужаны кутскиз. Со сярысь улосвылысь лулчеберетъя министерстволэн пресс-службаез ивортӥз. Адӟытонын элькунысь кибашлыослэн юртъёсазы тыршисьёслэн Удмуртиысь чеберлыко киуж сямъёсты улӟытонъя ужъёссы возьматэмын: пужыё куиськон, пужыятскон, чеберлыко басмаос, пуэз вӧлон но суред пуктон, горд сюйлэсь, куролэсь, кызьпу туйлэсь арбериос но мукет Пусъём, 1930-1990 аръёсы Удмуртиын чеберлыко ужпӧръёс бырон калэ вуэмын вал. 1991-тӥ арын кивалтэт элькунысь лулчеберетъя министерстволы гурт культура юртъёс бордын кибашлыослэсь юртъёссэс усьтыны косӥз. Соос вашкала чеберлыко киужан амалъёсты улӟытыны но йӧскалык шӧмо арбериос лэсьтыны кулэ вал. Пӧртэм этнографи экспедициослы, музейёслэн но калыклэн бичетъёсысьтызы ужъёсты эскеронъёслы, тодосчиослэн тыршемзылы луыса туннэ нуналлы 23 чеберлыко киуж амалъёс улӟытэмын но азинтӥсько. Тужгес бадӟым инты пужыё куиськон басьтэ. Элькунмы сяме пырем куиськон амалъёслэсь вань узырлыксэс утьыны но Россилэн туала куиськонъя центрез луыны быгатӥз. 1992-тӥ арысен Удмуртиысь тодосчиослэн юрттэмзылы, кибашлылэн Альбина Ядыгаровалэн тыршемезлы луыса вань куиськон амалъёсты улӟытӥзы, кибашлыослэн юртъёсазы но центръёсазы куиськисьёсты дышетӥзы. Соос вашкала арбериослэсь копиоссэс лэсьтэм сяна, туала чеберлыко киужъёс пӧрмыто. 2013-тӥ арысен Удмуртия огъяросси но калыккуспо «Кросна» фестивальёслэн но Куиськонъя огъяросси школалэн площадкаез луэ. Адӟытонэз Удмуртиысь Калык творчествоя элькун юрт но Кузебай Герд нимо йӧскалык музей радъязы. Со 11-тӥ шуркынмонозь ужалоз Удмуртъёслэн куиськон аспӧртэмлыкъёссы Тодэ вайытом, кемалась ик ӧвӧл Удмуртиын чеберлыко куэм басмаосъя «Этника: перезагрузка» творческой лаборатория ужаз. Тегъёс: Ижкар Удмуртия йӧскалыклулчеберет адӟытон Йӧскалыкмузей киуж Удмуртилэнкунлыкезлы100ар 100ар  